6 หุ้น “ค้าปลีก” ลุ้นกำไรปี 66 แกร่ง! รับ “บริโภคขาขึ้น-ท่องเที่ยว-เลือกตั้ง” หนุน
บล.เมย์แบงก์ (ประเทศไทย) มองบวกกลุ่มค้าปลีกปี 66 รับการบริโภคขาขึ้น-ท่องเที่ยว-เลือกตั้งหนุนกำไรโตดี ชู CPALL, MARKO, BJC, HMPRO, GLOBAL
บล.เมย์แบงก์ (ประเทศไทย) มองบวกกลุ่มค้าปลีกปี 66 รับการบริโภคขาขึ้น-ท่องเที่ยว-เลือกตั้งหนุนกำไรโตดี ชู CPALL, MARKO, BJC, HMPRO, GLOBAL
16 ธ.ค. 2565

บริษัทหลักทรัพย์ เมย์แบงก์ (ประเทศไทย) จำกัด (มหาชน) ระบุว่า แนวโน้มการบริโภคในประเทศยังคงเป็นขาขึ้นในปี 2566 จากการฟื้นตัวของการท่องเที่ยว การเลือกตั้ง และมาตรการกระตุ้นการบริโภคจากรัฐบาล ประกอบกับกำลังซื้อของผู้บริโภคจะเพิ่มขึ้นจากอัตราเงินเฟ้อที่ลดลง แม้คาดว่าสาขาเดิม (SSSG) ของกลุ่มค้าปลีกจะชะลอตัวลงหลังจากฟื้นตัวอย่างมีนัยสำคัญในปี 2565 แต่ยังคงเป็นบวกที่ระดับ 1-5% นอกจากนั้น ยอดขายยังถูกขับเคลื่อนจากการการเปิดสาขาใหม่และการเติบโตของการขายผ่านทางออนไลน์
นอกจากนี้ ประเมินว่าอัตรากำไรขั้นต้นของบริษัทในกลุ่มค้าปลีกส่วนใหญ่จะเพิ่มขึ้นในปี 2566 ตามการเติบโตของยอดขาย การเพิ่มสัดส่วนสินค้าที่มีอัตรากำไรสูงและสินค้า House brand ประกอบกับความกดดันด้านต้นทุนคาดว่าจะผ่อนคลายลง เนื่องจากต้นทุนวัตถุดิบบางประเภทเริ่มปรับตัวลดลง นอกจากนั้น ยอดขายที่เพิ่มขึ้นจะทำให้ได้ประโยชน์จากการประหยัดจากขนาดมากขึ้น
ทั้งนี้ประเมินว่า กำไรกลุ่มค้าปลีกจะเติบโตในเกณฑ์ดี จากการคาดการณ์ของเรา กำไรของกลุ่มค้าปลีกทุกบริษัทที่เราทำบทวิเคราะห์จะเติบโตได้ในเกณฑ์ดีในปี 2566 เป็นผลมาจาก SSSG เป็นบวก การเปิดสาขาใหม่ และอัตรากำไรเพิ่มสูงขึ้น
ดังนั้นแนะนำ “ซื้อ” หุ้นกลุ่มค้าปลีกได้แก่  CPALL, MARKO, BJC, HMPRO และ GLOBAL อย่างไรก็ตามเลือก CPALL เป็นหุ้นเด่น เนื่องจากการเป็นผู้นำตลาดซึ่งได้ผลบวกชัดเจนจากการบริโภคฟื้นตัว ผู้บริโภคมีการเดินทางออกจากบ้านมากขึ้น และการเพิ่มขึ้นของนักท่องเที่ยว ซึ่งจะช่วยเพิ่มจำนวนลูกค้าเข้าร้านสะดวกซื้อ